
(Návrh)

VYHLÁŠKA
Ministerstva spravodlivosti Slovenskej republiky

z ... 2026,

ktorou sa dopĺňa vyhláška Ministerstva spravodlivosti Slovenskej republiky 
č. 655/2004 Z. z. o odmenách a náhradách advokátov za poskytovanie právnych služieb v znení neskorších predpisov


Ministerstvo spravodlivosti Slovenskej republiky podľa § 83 zákona č. 586/2003 Z. z. o advokácii a o zmene a doplnení zákona č. 455/1991 Zb. o živnostenskom podnikaní (živnostenský zákon) v znení neskorších predpisov v znení zákona č. 335/2012 Z. z. ustanovuje:


Čl. I

Vyhláška Ministerstva spravodlivosti Slovenskej republiky č. 655/2004 Z. z. o odmenách a náhradách advokátov za poskytovanie právnych služieb v znení vyhlášky č. 279/2005 Z. z., vyhlášky č. 649/2005 Z. z., vyhlášky č. 256/2006 Z. z., vyhlášky č. 557/2008 Z. z., vyhlášky č. 209/2009 Z. z., vyhlášky č. 232/2010 Z. z., vyhlášky č. 184/2013 Z. z., vyhlášky č. 27/2017 Z. z.,  vyhlášky č. 159/2019 Z. z. a vyhlášky č. 391/2023 Z. z. sa dopĺňa takto:

Alternatíva 1  

V druhej časti sa za štvrtú hlavu vkladá piata hlava, ktorá vrátane nadpisu znie:

„PIATA HLAVA
PAUŠÁLNA ODMENA ADVOKÁTA ZA VÝKON FUNKCIE PROCESNÉHO OPATROVNÍKA MALOLETÉMU
§ 14e

Odmena advokáta za výkon funkcie procesného opatrovníka maloletému v konaní vo veciach starostlivosti súdu o maloletých4b) je 450 eur.“.

Poznámka pod čiarou k odkazu 4b znie:
„4b) § 117 ods. 1 písm. a) Civilného mimosporového poriadku.“.


Alternatíva 2  

§ 11 sa dopĺňa odsekom 5, ktorý znie:
„(5) Základná sadzba tarifnej odmeny za jeden úkon právnej služby je jedna dvadsaťštvrtina výpočtového základu vo veciach, v ktorých je advokát ustanovený do funkcie procesného opatrovníka maloletému v konaní vo veciach starostlivosti súdu o maloletých1a).“. 

Poznámka pod čiarou k odkazu 1a znie:
„1a) § 117 ods. 1 písm. a) Civilného mimosporového poriadku.“.


Čl. II

Táto vyhláška nadobúda účinnosť 1. júla 2027. 





2

